ການຕໍ່ສູ້ກັບກຸ່ມກໍ່ການຮ້າຍ ອາລກາຍດາ ຈະດໍາເນີນຕໍ່ໄປ(ເບິ່ງ timeline)
ທ່ານນາງ Clinton ກ່າວວ່າ ການຕໍ່ສູ້ກັບ ກຸ່ມອາລກາຍດາ ຈະດຳເນີນຕໍ່ໄປ ເຖິງແມ່ນນາຍ Bin Laden ເສຍຊີວິດແລ້ວ
ລັດຖະມົນຕີກະຊວງຕ່າງປະເທດສະຫະລັດ ທ່ານນາງ Hillary Clinton ກ່າວວ່າ ການຕໍ່ສູ້ເພື່ອຢຸດເຊົາການ ປະຕິບັດງານ ຂອງກຸ່ມກໍ່ການຮ້າຍອາລກາຍດາ ແລະ ເຄືອຂ່າຍບໍ່ໄດ້ສິ້ນສຸດລົງດ້ວຍການເສຍຊີວິດຂອງນາຍ Osama bin Laden ແລະປາກິສຖານ ເປັນພາຄີທີ່ ສຳຄັນໃນການດຳເນີນຄວາມພະຍາຍາມ ຕໍ່ຕ້ານພວກ ກໍ່ການຮ້າຍ ໃນການຖະແຫຼງທີ່ກຸງໂຣມໃນວັນພະຫັດມື້ນີ້ ທ່ານນາງ Clinton ກ່າວວ່າຄວາມສຳພັນຂອງສະຫະລັດ ກັບປາ ກິສຖານບໍ່ໄດ້ດຳເນີນໄປແບບງ່າຍດາຍສະເໝີໄປ ແຕ່ກໍ ໃຫ້ດອກອອກຜົນແກ່ທັງສອງປະເທດ ທ່ານນາງເວົ້າວ່າ ສະຫະລັດຈະສືບຕໍ່ໃຫ້ການຮ່ວມມືກັບລັດຖະບານປາ ກິສຖານ ກ່ຽວກັບການປະຕິບັດກົດໝາຍ ແລະຕໍ່ປະ ຊາຊົນຂອງປະເທດດັ່ງກ່າວ ໃນວັນພຸດວານນີ້ ສະມາຊິກລັດຖະສະພາສະຫະລັດ ໄດ້ຕຳໜິຕິຕຽນເພີ່ມຂຶ້ນໂດຍຢາກຮູ້ຈັກວ່າ ເຈົ້າໜ້າທີ່ ປາກິສຖານຮູ້ເລື່ອງຫຍັງແດ່ກ່ຽວກັບນາຍ bin Laden ແລະບ່ອນຫຼົບລີ້ຂອງຜູ້ກ່ຽວທີ່ເມືອງ Abbottabad ປາກິສຖານຢືນຢັດວ່າຕົນບໍ່ຮູ້ລ່ວງໜ້າກ່ຽວກັບວ່ານາຍ bin Laden ຢູ່ໃສແທ້ ສະມາຊິກລັດຖະສະພາສະຫະລັດກ່າວວ່າ ປາກິສຖານມີຄວາມສໍາຄັນທາງຍຸດທະສາດສໍາລັບ ສະຫະລັດແຕ່ຄວາມໄວ້ເນື້ອເຊື່ອໃຈລະຫວ່າງປະເທດທັງສອງບໍ່ສາມາດດໍາເນີນຕໍ່ໄປໄດ້ໂດຍ ປາດສະຈາກລາຍລະອຽດຢ່າງຄົບຖ້ວນ ກ່ຽວກັບການເປັນຢູ່ຂອງນາຍ bin Laden ທີ່ຂ້ອນ ຂ້າງສະບາຍສະບາຍຢູ່ໃນປາກິສຖານມາເປັນເວລາດົນນານນັ້ນ ຮູບ timeline ກ່ຽວກັບບິນລາດິນ ຄລິກບ່ອນຮູບ ແລ້ວຈະເຫັນຄໍາບັນລະຍາຍເປັນພາສາ ອັງກິດ ກ່ຽວກັບເຫດການຕ່າງໆທີ່ພົວພັນກັບບິນລາດິນ ຕັ້ງແຕ່ເກີດຈົນຕາຍ ຄລິກຮູບທໍາ ອິດ ແລ້ວຄລິກລູກສອນ ເພື່ອເບິ່ງແລະອ່ານຮູບຕໍ່ໆໄປ